IZVEDBENA UREDBA KOMISIJE (EU) 2015/1386

z dne 12. avgusta 2015

o določitvi podrobnih pravil za izvajanje Uredbe (EU) št. 223/2014 Evropskega parlamenta in Sveta glede vzorcev za izjavo o upravljanju, revizijsko strategijo, revizijsko mnenje in letno poročilo o nadzoru

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 223/2014 Evropskega parlamenta in Sveta z dne 11. marca 2014 o Skladu za evropsko pomoč najbolj ogroženim (1) ter zlasti člena 32(10) in člena 34(6) Uredbe,

po posvetovanju z Odborom za Sklad za evropsko pomoč najbolj ogroženim,

ob upoštevanju naslednjega:

Izvedbena uredba Komisije (EU) 2015/341 (2) vsebuje določbe za predložitev nekaterih informacij Komisiji. Da se zagotovi izvajanje programov, ki se financirajo iz Sklada za evropsko pomoč najbolj ogroženim, je treba določiti nadaljnje določbe za uporabo Uredbe (EU) št. 223/2014. Da se omogoči celovit pregled nad navedenimi določbami in dostop do njih, bi morale biti navedene določbe določene v enem izvedbenem aktu.

Za uskladitev standardov za pripravo in obliko revizijske strategije, revizijskega mnenja in letnega poročila o nadzoru, za katere je v skladu s členom 34(4) in prvim pododstavkom člena 34(5) Uredbe (EU) št. 223/2014 pristojen revizijski organ, bi bilo treba zagotoviti vzorec, ki bi določal enotne pogoje za strukturo ter natančno opredeljeval naravo in kakovost informacij, ki naj se uporabijo pri njihovi pripravi.

SPREJELA NASLEDNJO UREDBO:

Člen 1

Vzorec za izjavo o upravljanju

Izjava o upravljanju iz člena 32(4)(e) Uredbe (EU) št. 223/2014 se predloži za vsak operativni program v skladu z vzorcem iz Priloge I k tej uredbi.

Člen 2

Vzorci za revizijsko strategijo, revizijsko mnenje in letno poročilo o nadzoru

1. Revizijska strategija iz člena 34(4) Uredbe (EU) št. 223/2014 se pripravi v skladu z vzorcem iz Priloge II k tej uredbi.

2. Revizijsko mnenje iz točke (a) prvega pododstavka člena 34(5) Uredbe (EU) št. 223/2014 se pripravi v skladu z vzorcem iz Priloge III k tej uredbi.

3. Letno poročilo o nadzoru iz točke (b) prvega pododstavka člena 34(5) Uredbe (EU) št. 223/2014 se pripravi v skladu z vzorcem iz Priloge IV k tej uredbi.

Člen 3

Začetek veljavnosti

Ta uredba začne veljati dan po objavi v Uradnem listu Evropske unije.

(1) UL L 72, 12.3.2014, str. 1.

(2) Izvedbena uredba Komisije (EU) 2015/341 z dne 20. februarja 2015 o določitvi podrobnih pravil za izvajanje Uredbe (EU) št. 223/2014 Evropskega parlamenta in Sveta v zvezi z vzorci za predložitev nekaterih informacij Komisiji (UL L 60, 4.3.2015, str. 1).

(1) Delegirana uredba Komisije (EU) št. 1255/2014 z dne 17. julija 2014 o dopolnitvi Uredbe (EU) št. 223/2014 Evropskega parlamenta in Sveta o Skladu za evropsko pomoč najbolj ogroženim z določitvijo vsebine letnih in končnih poročil o izvajanju, vključno s seznamom skupnih kazalnikov ( UL L 337, 25.11.2014, str. 46 ).

Poleg tega potrjujem(-o), da so podatki o kazalnikih zanesljivi [, (samo za OP I) vključno po potrebi s podatki, ki temeljijo na informiranih ocenah v skladu z Delegirano uredbo Komisije (EU) št. 1255/2014 (1) ]/[(samo za OP II) in podatki o napredku operativnega programa, ki jih zahteva člen 32(2)(a) Uredbe (EU) št. 223/2014]. Potrjujem(-o), da se ob upoštevanju ugotovljenih tveganj izvajajo učinkoviti in sorazmerni ukrepi proti goljufijam iz člena 32(4)(c) Uredbe (EU) št. 223/2014 ter da nisem(-mo) seznanjen(-i) z nobenimi nerazkritimi informacijami v zvezi z izvajanjem operativnega programa, ki bi lahko škodovale ugledu Sklada za evropsko pomoč najbolj ogroženim.

Potrjujem(-o) tudi, da so izdatki, katerih zakonitost in pravilnost se trenutno ocenjuje, do zaključka ocene izključeni iz računovodskih izkazov, pri čemer se bodo lahko vključili v zahtevek za vmesno plačilo za naslednje obračunsko leto v skladu s členom 49(2) Uredbe (EU) št. 223/2014.

Potrjujem(-o), da so bile nepravilnosti, ugotovljene v končnem revizijskem poročilu ali poročilu o nadzoru v zvezi z obračunskim letom in sporočene v letnem povzetku, priloženem k tej izjavi, kot določa člen 32(4)(e) Uredbe (EU) št. 223/2014, ustrezno obravnavane v računovodskih izkazih. Po potrebi so se ustrezno nadalje obravnavale pomanjkljivosti sistema upravljanja in nadzora, sporočene v navedenih poročilih, oziroma nadaljnja obravnava še poteka v zvezi z naslednjimi obveznimi sanacijskimi ukrepi: … (po potrebi navedite, kateri sanacijski ukrepi se na datum podpisa izjave še vedno izvajajo).

sistem upravljanja in nadzora, vzpostavljen za operativni program, zagotavlja potrebna jamstva glede zakonitosti in pravilnosti z izkazi povezanih transakcij v skladu z veljavno zakonodajo.

so bili izdatki, vneseni v računovodske izkaze, porabljeni za predvidene namene, kot so opredeljeni v Uredbi (EU) št. 223/2014, in v skladu z načelom dobrega finančnega poslovodenja,

so informacije v računovodskih izkazih ustrezno predstavljene, popolne in natančne v skladu s členom 49(1) Uredbe (EU) št. 223/2014,

na podlagi lastne presoje in vseh meni (nam) razpoložljivih informacij na dan predložitve računovodskih izkazov Komisiji, vključno z rezultati upravnih preverjanj in preverjanj na kraju samem, izvedenih v skladu s členom 32(5) Uredbe (EU) št. 223/2014, ter revizij in nadzorov v zvezi z izdatki, vključenimi v zahtevke za plačilo, predložene Komisiji za obračunsko leto, ki se je zaključilo 30. junija … (leto),

organizacijska shema revizijskega organa in po potrebi informacije o njegovem razmerju do katerega koli organa, ki izvaja revizije, kot je predvideno v členu 34(2) Uredbe (EU) št. 223/2014),

opis in utemeljitev prednostnih nalog revizije in posebnih ciljev v zvezi s tekočim obračunskim letom in dvema naslednjima obračunskima letoma, skupaj z razlago povezave med rezultati ocene tveganja in načrtovanimi revizijami,

Opis metodologije vzorčenja (ali sklic na notranji dokument, v katerem je metodologija vzorčenja določena), ki se bo uporabljala v skladu s členom 34(1) Uredbe (EU) št. 223/2014 in členom 6 Delegirane uredbe Komisije (EU) št. 532/2014 (2) , ter drugih specifičnih postopkov, vzpostavljenih za revizije operacij, in sicer povezanih z razvrščanjem in obravnavanjem ugotovljenih napak, vključno z domnevnimi goljufijami.

delovanje in varnost informacijskih sistemov, vzpostavljenih v skladu s členom 28(d), členom 32(2)(d) in členom 33(d) Uredbe (EU) št. 223/2014, ter njihova povezava z informacijskim sistemom iz člena 30(4) Uredbe (EU) št. 223/2014 („SFC 2014“),

kakovost upravnih preverjanj in preverjanj na kraju samem iz člena 32(5) Uredbe (EU) št. 223/2014, vključno v zvezi s spoštovanjem pravil o javnih naročilih, enakih možnosti, zmanjšanja količin in preprečevanja odpadne hrane ter prava Unije o varnosti potrošniških izdelkov,

Navedba organov, ki bodo revidirani, in zadevnih ključnih zahtev v okviru revizij sistemov. Po potrebi sklic na organ, ki izvaja revizije in ki mu je revizijski organ zaupal izvedbo teh revizij.

potrdilo revizijskega organa, da so organi, ki izvajajo revizije, funkcionalno neodvisni v skladu s členom 34(2) Uredbe (EU) št. 223/2014 (in po potrebi organizacijsko neodvisni v skladu s členom 31(5) Uredbe (EU) št. 223/2014).

po potrebi sklic na opredelitev nalog, listino o reviziji ali nacionalno zakonodajo z navedbo nalog in pristojnosti revizijskega organa in drugih organov, ki izvajajo revizije v okviru njegove pristojnosti,

navedba revizijskega organa, pristojnega za oblikovanje, spremljanje in posodabljanje revizijske strategije, ter drugih organov, ki so prispevali k temu dokumentu,

navedba operativnega(-ih) programa(-ov) (naslov(-i) in številka(-e) CCI (1) ) in obdobja, ki jih revizijska strategija zajema,

PRILOGA III

Vzorec za revizijsko mnenje

Evropski komisiji, Generalnemu direktoratu …

1. UVOD

Spodaj podpisani, predstavnik …[ime revizijskega organa, ki ga je določila država članica], ki je neodvisen v smislu člena 31(4) [in (5), če je relevantno] Uredbe (EU) št. 223/2014, sem revidiral računovodske izkaze z dne … [datum predložitve računovodskih izkazov Komisiji] za obračunsko leto, ki se je začelo 1. julija … [leto] in končalo 30. junija … [leto] (1) (v nadaljnjem besedilu: računovodski izkazi), ter zakonitost in pravilnost izdatkov za obračunsko leto, za katere je bil Komisiji predložen zahtevek za povračilo (in ki so bili vključeni v računovodske izkaze), delovanje sistema upravljanja in nadzora ter preveril izjavo o upravljanju za namene člena 59(5) Uredbe (EU, Euratom) št. 966/2012 Evropskega parlamenta in Sveta (2)

za operativni program …[ime operativnega programa, številka CCI] (v nadaljnjem besedilu: program),

da bi pripravil revizijsko mnenje v skladu s členom 34(5)(a) Uredbe (EU) št. 223/2014.

2. PRISTOJNOSTI ORGANA UPRAVLJANJA IN ORGANA ZA POTRJEVANJE

…[ime organa upravljanja], ki je določen kot organ upravljanja programa, in …[ime organa za potrjevanje], ki je v zvezi s programom določen kot organ za potrjevanje, sta pristojna za zagotavljanje pravilnega delovanja sistema upravljanja in nadzora v zvezi z nalogami, določenimi v členih 32 in 33 Uredbe (EU) št. 223/2014.

Zlasti je v pristojnosti …[ime organa za potrjevanje], ki je v zvezi s programom določen kot organ za potrjevanje, da pripravi računovodske izkaze (v skladu s členom 49 Uredbe (EU) št. 223/2014) ter potrdi njihovo popolnost, točnost in verodostojnost v skladu s členom 33(b) in (c) Uredbe (EU) št. 223/2014.

Poleg tega je organ za potrjevanje v skladu s členom 33(c) Uredbe (EU) št. 223/2014 odgovoren za potrditev, da so izdatki iz računovodskih izkazov skladni z veljavnim pravom in da so nastali v zvezi z operacijami, izbranimi za financiranje v skladu z merili, ki se uporabljajo za program ter so v skladu z veljavnim pravom (3).

3. PRISTOJNOSTI REVIZIJSKEGA ORGANA

Kot je določeno v členu 34(5)(a) Uredbe (EU) št. 223/2014, sem odgovoren za neodvisno mnenje o tem, ali računovodski izkazi dajejo resnično in pošteno sliko, ali so izdatki, v zvezi s katerimi je bil Komisiji predložen zahtevek za povračilo in ki so prijavljeni v računovodskih izkazih, zakoniti (4) in pravilni ter ali vzpostavljeni sistemi upravljanja in nadzora delujejo pravilno. Poleg tega moram v mnenje vključiti tudi izjavo, ali se z revizijo zmanjšuje zanesljivost trditev iz izjave o upravljanju (5).

Revizije v zvezi s programom so bile izvedene v skladu z revizijsko strategijo in ob upoštevanju mednarodno priznanih revizijskih standardov. V skladu s temi standardi mora revizijski organ izpolnjevati etične zahteve ter načrtovati in izvesti revizijo, da pridobi zadostna zagotovila za namene revizijskega mnenja.

Revizija vključuje izvajanje postopkov za pridobitev zadostnih ustreznih dokazov v podporo spodaj navedenemu mnenju. Izvedeni postopki, vključno z oceno tveganja pomembne neskladnosti zaradi goljufije ali napake, so odvisni od strokovne presoje revizorja. Izvedeni revizijski postopki so tisti, ki so po mojem mnenju ustrezni glede na okoliščine.

Menim, da so zbrani revizijski dokazi zadostna in ustrezna osnova za moje mnenje, [v primeru kakršne koli omejitve obsega:] razen tistih, ki so navedeni v oddelku 4 „Omejitev obsega“.

Glavne ugotovitve na podlagi revizij v zvezi s programom so navedene v priloženem letnem poročilu o nadzoru v skladu s členom 34(5)(b) Uredbe (EU) št. 223/2014.

4. OMEJITEV OBSEGA

Bodisi

Obseg revizije ni bil omejen.

Ali

Obseg revizije so omejevali naslednji dejavniki:

(a) …

(b) …

(c) …

[Navedite kakršno koli omejitev obsega revizije, na primer kakršno koli pomanjkanje podporne dokumentacije, zadeve v sodnih postopkih ter v „Mnenju s pridržkom“ v nadaljevanju ocenite zneske izdatkov, zadevni prispevek Unije in učinek omejitve obsega na revizijsko mnenje. Nadaljnje razlage v zvezi s tem se po potrebi predložijo v letnem poročilu o nadzoru.]

5. MNENJE

Bodisi

(Mnenje brez pridržka)

Na podlagi izvedene revizije menim, da:

— računovodski izkazi dajejo resnično in pošteno sliko, kot je določeno v členu 7(5) Delegirane uredbe (EU) št. 532/2014,

— so izdatki v računovodskih izkazih, v zvezi s katerimi je bil Komisiji predložen zahtevek za povračilo, zakoniti in pravilni,

— vzpostavljeni sistem upravljanja in nadzora deluje pravilno.

Izvedena revizija ne zmanjšuje zanesljivosti trditev iz izjave o upravljanju.

Ali

(Mnenje s pridržkom)

Na podlagi izvedene revizije menim, da:

— računovodski izkazi dajejo resnično in pošteno sliko, kot je določeno v členu 7(5) Delegirane uredbe (EU) št. 532/2014,

— so izdatki v računovodskih izkazih, v zvezi s katerimi je bil Komisiji predložen zahtevek za povračilo, zakoniti in pravilni,

— vzpostavljeni sistem upravljanja in nadzora deluje pravilno,

razen glede:

— pomembnih zadev v zvezi z računovodskimi izkazi: … in/ali [neustrezno črtati]

— pomembnih zadev v zvezi z zakonitostjo in pravilnostjo izdatkov v računovodskih izkazih, v zvezi s katerimi je bil Komisiji predložen zahtevek za povračilo: …

— in/ali [neustrezno črtati] pomembnih zadev v zvezi z delovanjem sistema upravljanja in nadzora (6): …

Zato ocenjujem, da je vpliv pridržka(-ov) [omejen]/[znaten] [neustrezno črtati].

Ta vpliv se nanaša na … [znesek v EUR in v %] vseh prijavljenih izdatkov. Prispevek Unije z upoštevanjem pridržka torej znaša … [znesek v EUR].

Izvedena revizija ne zmanjšuje zanesljivosti/zmanjšuje zanesljivost [neustrezno črtati] trditev iz izjave o upravljanju.

[Če izvedena revizija zmanjšuje zanesljivost trditev iz izjave o upravljanju, revizijski organ v tem oddelku razkrije vidike, na podlagi katerih je bil oblikovan tak zaključek.]

Ali

(Odklonilno mnenje)

Na podlagi izvedene revizije menim, da:

— računovodski izkazi dajejo resnično in pošteno sliko/ ne dajejo resnične in poštene slike [neustrezno črtati], kot je določeno v členu 7(5) Delegirane uredbe (EU) št. 532/2014,

— izdatki v računovodskih izkazih, v zvezi s katerimi je bil Komisiji predložen zahtevek za povračilo, so/ niso [neustrezno črtati] zakoniti in pravilni,

— vzpostavljeni sistem upravljanja in nadzora deluje/ ne deluje [neustrezno črtati] pravilno.

To odklonilno mnenje temelji na:

— pomembnih zadevah v zvezi z računovodskimi izkazi: … in/ali [neustrezno črtati]

— pomembnih zadevah v zvezi z zakonitostjo in pravilnostjo izdatkov v računovodskih izkazih, v zvezi s katerimi je bil Komisiji predložen zahtevek za povračilo: … in/ali [neustrezno črtati]

— pomembnih zadevah v zvezi z delovanjem sistema upravljanja in nadzora (7): …

Izvedena revizija zmanjšuje zanesljivost trditev iz izjave o upravljanju glede naslednjih vidikov: …

[Revizijski organ lahko v skladu z mednarodno priznanimi revizijskimi standardi vključi tudi poudarke, ki pa ne vplivajo na njegovo mnenje. V izrednih primerih je mogoča zavrnitev priprave mnenja (8).]

Datum

Podpis

(1) Obračunsko leto pomeni obdobje od 1. julija do 30. junija, razen za prvo obračunsko leto, ki se začne z dnem začetka upravičenosti izdatkov in konča s 30. junijem 2015. Zadnje obračunsko leto je obdobje od 1. julija 2023 do 30. junija 2024.

(2) Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).

(3) Kot je opredeljeno v členu 5(12) Uredbe (EU) št. 223/2014.

(4) V skladu s členom 5(12) Uredbe (EU) št. 223/2014.

(5) V skladu s členom 59(5) Uredbe (EU, Euratom) št. 966/2012.

(6) V primeru vpliva na sistem upravljanja in nadzora se organ ali organi in vidiki, glede katerih njihovi sistemi niso izpolnjevali zahtev in/ali niso učinkovito delovali, navedejo v mnenju, razen če je ta informacija že jasno navedena v letnem poročilu o nadzoru in se odstavek z mnenjem sklicuje na specifični oddelek ali specifične oddelke tega poročila, kjer je taka informacija navedena.

(7) Glej prejšnjo opombo.

(8) Ti izredni primeri so povezani z nepredvidenimi, zunanjimi dejavniki zunaj pristojnosti revizijskega organa.